Document ID: /roh_data/filtered/fineweb-2-filterrobots_roh.jsonl.gz/22500

Jean-Jacques Furer
Curt avant la festa da 100 onns da la Lia Rumantscha ha J.-J. Furer publitgà en La Quotidiana in artitgel en quatter parts davart il svilup statistic dal rumantsch dapi l’on 1800 ed in commentari dal rapport da l’Uffizi federal da cultura Mesiras per mantegnair e per promover la lingua e la cultura rumantscha e taliana en il chantun Grischun e dal Messadi davart la cultura 2021 – 2024 (versiun per consultaziun) da la Confederaziun. Il focus è cleramain drizzà sin il rumantsch. Per la preschenta contribuziun ha el cumpletà ses artitgel cun detagls supplementars ed aschuntà in chapitel nua che el dilucidescha ultra da quai allocuziuns ed intervistas fatgas en connex cun il giubileum da la Lia Rumantscha pertutgant la situaziun actuala ed il futur dal rumantsch. L’analisa da Furer è critica e demascranta. Las midadas necessarias proponidas èn radicalas. Per el è il vair motiv da la situaziun zunt alarmanta da la lingua rumantscha sia discriminaziun permanenta. E quai tant da vart da la Confederaziun sco er da vart dal chantun. Sia conclusiun: sut quellas circumstanzias ha il rumantsch nagin avegnir.
Tesas